Franz Beckenbauer

Franz Anton Beckenbauer (11. september 1945 München – 7. jaanuar 2024 Salzburg) oli Saksamaa jalgpallur ja treener. Ta oli maailmameister mängijana (1974) ja treenerina (1990). Franz Beckenbauer mängis rahvuskoondises 103 mängu ja lõi 14 väravat. Kõik mängud, kus Beckenbauer on värava löönud, on Saksamaa võitnud. Esimesed kaks väravat Saksa FV jalgpallikoondise kasuks lõi ta 23. märtsil 1966 sõprusmängus Hollandi jalgpallikoondise vastu. Ta lõi Saksamaa kaks viimast väravat 4:2 lõppenud mängus. 1966. aasta MM-il Inglismaal osales Beckenbauer igas kohtumises. Juba avamängus Šveitsi jalgpallikoondise vastu lõi Beckenbauer 2 väravat, 5:0 võidetud mängus 3:0 ja 4:0. Järgnesid 0:0 viik Argentina jalgpallikoondisega ja 2:1 võit Hispaania jalgpallikoondise üle. Saksa FV ja Argentina jagasid esikohta, aga Saksa FV tunnistati parema väravate vahe tõttu alagrupivõitjaks. Veerandfinaalis alistas Saksa FV Uruguay jalgpallikoondise 4:0 (Beckenbauer lõi 3:0), poolfinaalis NSV Liidu jalgpallikoondise 2:1 (Beckenbauer lõi 2:0) ja finaalis kaotas ta lisaajal Inglismaa jalgpallikoondisele 2:4. 1970. aasta MM-il Mehhikos võitis Saksa FV kõik alagrupimängud ja pääses veerandfinaali. Seal kohtuti taas Inglismaaga. Inglismaa läks 49. minutil 2:0 ette. 68. minutil lõi Beckenbauer seisuks 1:2 ja 76. minutil Uwe Seeler viigistas. Lisaajal lõi Gerd Müller võiduvärava ja Saksa FV edenes poolfinaali. Seal tuli Itaalia jalgpallikoondiselt lisaajal vastu võtta 3:4 kaotus. Pronksimängus võideti Uruguay jalgpallikoondis 1:0. Beckenbauer mängis need mängud algusest lõpuni kaasa, välja arvatud teine alagrupimäng, kus ta seisul 4:1 välja vahetati, ja pronksimäng, kus ta ei osalenud. 1972. aasta EM-il Belgias osales neli meeskonda. Poolfinaalides alistas Saksa FV Belgia jalgpallikoondise 2:1 ja NSV Liit Ungari jalgpallikoondise 1:0. Finaali võitis Saksa FV 3:0. 1974. aasta MM-il Saksa FV-s alistas kodumeeskond Tšiili jalgpallikoondise 1:0 ja Austraalia jalgpallikoondise 3:0, aga seejärel kaotas Saksa DV jalgpallikoondisele 0:1, pääsedes siiski alagrupist teisena edasi. Vahegrupis võitis Saksa FV kõik 3 kohtumist ja pääses finaali Hollandi vastu. Holland läks 2. minutil juhtima, aga Saksa FV viigistas 25. minutil ja lõi 43. minutil võiduvärava. Beckenbauer mängis kõik kohtumised kaasa ja oli koondise kapten. 1976. aasta EM-il Jugoslaavias osales neli meeskonda. Poolfinaalides alistas Tšehhoslovakkia jalgpallikoondis lisaajal 3:1 Hollandi ja Saksa FV lisaajal 4:2 Jugoslaavia jalgpallikoondise. Finaalis lõppesid normaal- ja lisaaeg 2:2 ning penaltiseerias võitis Tšehhoslovakkia. 1966. aasta maailmameistrivõistlused – hõbemedal 1966, 1967, 1969, 1971 – Saksamaa karikas 1967 – Euroopa karikavõitjate karikas 1969, 1972, 1973, 1974 – Saksamaa meister 1970 MM – pronksmedal 1972 EM – Euroopa meister 1972, 1976 – Euroopa aasta jalgpallur 1974. aasta maailmameistrivõistlused – maailmameister 1974, 1975, 1976 – UEFA Meistrite karikas 1976 EM – hõbemedal 1976 – Maailma Klubide karikas 1977, 1978, 1980 – Põhja-Ameerika Jalgpalliliiga karikas FIFA 100 München 1906 Müncheni Bayern New Yorgi Cosmos Hamburger SV Fidelius Schmid. Schweizer Justiz zur WM-Affäre: Ermittlungen gegen Beckenbauer wegen Geldwäsche und Untreue, Spiegel Online, 1. september 2016